130 CORRESPONDANCE DU COMTE DE LEYCESTER. 
ville, où estant arrivée elle est allée en Mer et aux Isles pour 
parachever la palissade de Brouage, ce qu’elle a faict et bouché 
et gasté le port et depuis faict prendre et batir quelques fortz 
et chasteaux aux environs des villes de decza pour eslargir le 
pays et le rendre plus libre quand à l’armée desdiets ennemys. 
Elle est à present si harassée et diminuée, qu'il est malaisé qu’elle 
face grand effect ne qu’elle puisse prendre aucune bonne ville, 
puisque des bicoques l'ont ruinée, lors qu'elle estait fort floris- 
sante. Elle faict contenance d’assiéger Castillon, petite ville sur 
la Dordogne, qui a esté de nouveau fortifiée, mais il y a de gens 
de bien dedans, qui sont bien resoluz d’y disputer leur vie jusques 
à toute extrémité. Tous les jours les chemins sont pleins de gens, 
qui se retirent de leur armée. Monsieur le mareschal de Biron a 
esté envoyé en Poitou pour y en dresser une autre. On verra, 
quelz effectz elle fera. Voilà, monseigneur, l’estat de noz affaires 
de decza. Beaucoup de Catholiques cognoissent la justice de la 
cause de ce prince et la favorisent, et mesmement les princes de 
sang, et de jour à autre les desseingz et intentions des Liguez se 
discouvrent de plus en plus Ce prince vous aime, estime et honore 
et désire avoir souvent de voz nouvelles et de veoir voz affaires 
prospères. Tout mon désir est d'avoir quelque jours cest heur 
d’estre honoré de vos commandements et de pouvoir faire service 
agréable à vostre Excellence, laquelle je suplie nostre Seigneur 
vouloir, Monseigneur, conserver longuement et très heureusement. 
De la Rochelle, ce 12° juing 1566. 
Vostre très humble et très 
affectionné serviteur, 
Du Pm. 
Monseigneur. 
Ces deux marchans promectent d’aporter des armes et munitions 
en ceste ville et ont... !) à Vostre Excellence. 
1) Mot illisible. 
